钦定古今图书集成/明伦汇编/官常典/第733卷 > 野峻台
## 钦定古今图书集成/明伦汇编/官常典/第733卷 > 野峻台

按《元史忠义传》：“野峻台，其父世延自有传。由四川行
省左右司郎中、西行台监察御史、河西廉访副使，转
黄州路总管。湖广既陷，朝廷察其材，升四川行省参
政，命与平章咬住讨贼。咬住军五千及分锐卒八百，
使野峻台为前驱。贼方据巴东县，攻拔之。是时归、峡
等州皆为贼所守，野峻台破贼江上，斩溺无筭。已而”
归峡平，又进拔枝江、松滋两县，乘胜趋江陵。贼出阵
清水门，鏖战至夕，贼退入城，乃据其门，俟咬住军至，
𥟖明，贼出战三时顷，咬住军止百步外不救，贼飞枪
刺之，遂死。事闻，赠荣禄大夫、陕西行省平章政事、柱
国，追封凉国公，谥“忠壮。”